### Beslutning

Godkendt.

Afbud: Elisabeth Dahl (Stedfortræder: Maren Østergaard), Nicoline Andreasen

### Sagsfremstilling

## Resume og sagens baggrund

Som følge af Boligskatteforliget, er opgaven med opkrævning af ejendomsskat overgået fra kommunerne til staten med en indfasning fra 2024 og frem til 2027.

Samlet set bliver [adresse] bloktilskud (DUT) reduceret med 120.825 kr. i 2024 stigende til 828.770 kr. i 2027 og frem.

I perioden frem til 2027 vil der fortsat være nogle opgaver vedrørende ejendomsskat der skal løses. Derfor skal der fortsat betales for it-licens til Det Fælleskommunale Ejendoms stamregister (ESR). Det er bl.a. baggrunden for forskydningerne i DUT'en frem til 2027.

Når alle opgaver vedrørende opkrævning af ejendomsskat er overgået til staten i 2027 vil besparelsen på ophøret af disse opgaver udgøre 143.000 kr.

Der skal fortsat opkræves ejendomsbidrag fra 2024 og frem. Det er tidligere sket samtidig med opkrævningen af ejendomsskat. Da denne ordning er ophørt vil finansieringen af opkrævningen af ejendomsbidrag ske ved at forhøje administrationsaftalerne.  Når ordningen er fuldt indfaset i 2027 vil administrationsaftalerne være øget med 120.825 kr. i 2024 stigende til 685.770 kr. i 2027 og frem.

## Indstillinger

Direktøren indstiller, at:

1) Administrationsaftalerne til opkrævning af ejendomsbidrag øges fra 2024 og frem som beskrevet i sagen.

2) Administrationsbidraget for 2024 opkræves samtidig med opkrævningen for 2025.

## Behandling

Direktion, Økonomiudvalget.

## Sagsfremstilling

December 2023 faldt forhandlingerne mellem skatteministeriet og kommunerne på plads, om hvordan boligskatteforliget skal udmøntes. Som følge af Boligskatteforliget, er opgaven med opkrævning af ejendomsskat overgået fra kommunerne til staten med virkning fra 1. januar 2024. Se notat fra KL, bilag 1.

Kalundborg kommune reduceres i bloktilskuddet således:

![](data:image/png;base64...)

Overdragelse af opgaven med opkrævning af ejendomsskat til staten, er forsinket af forskellige årsager, men det er nu besluttet, at overdragelsen sker i en overgangsperiode fra 2024 til 2027. I overgangsperioden skal kommunerne videreføre nogle af opgaverne og derfor skal ESR (Det Fælleskommunale Ejendoms stamregister) også videreføres i denne periode.

Der er i overgangsperioden fra 2024 til 2027 fortsat en del opgaver der vedrører ejendomsskat, der skal løses. Det er fx administration af pensionistlån og efterreguleringer af ejendomsskat. Men fra 2027 og frem vil der være færre administrative opgaver, og derfor reduceres Økonomistabens budget med 143.000 kr. fra 2027.

Kommunen har tidligere opkrævet ejendomsbidrag samtidig med opkrævning af ejendomsskatten. Ejendomsbidrag der opkræves i dag er:

* Renovation
* Rottebekæmpelse
* Skorstensfejerbidrag
* Bidrag til pumpe- og digelag

Da kommunen ikke længere skal opkræve ejendomsskat fra 2024 vil administrationsaftaler til opkrævning af ejendomsbidraget blive øget, så de finansierer udgiften til opkrævningen. Da aftalen om udmøntning af boligskatteforliget først faldt på plads efter opkrævning af ejendomsbidraget for 2024, vil tilpasningen for 2024 blive opkrævet samtidig med  opkrævningen for 2025.

Administrationsaftaler for renovation og rottebekæmpelse øges:

* 2024 med 0,05% (opkræves samtidig med 2025)
* 2025 med 0,25%
* 2026 med 0,30%
* 2027 og frem med 0,55%

Effekten bliver omregnet pr. husstand:

![](data:image/png;base64...)

I dag er der kun indgået administrationsaftale med Pumpelaget Løve Mose, som betaler 5% af det opkrævede beløb. Der bliver oprettet administrationsaftaler med de 6 andre Pumpe- og Digelag. Dermed vil alle betale 5% af det opkrævede beløb til administration.

For de 6 Pumpe- og Digelag der i dag ikke har administrationsaftaler vil udgiften til administration blive:

* 2024 5% af det opkrævede beløb (opkræves samtidig med 2025)
* 2024 5% af det opkrævede beløb
* 2026 5% af det opkrævede beløb
* 2027 og frem 5% af det opkrævede beløb

Effekten bliver omregnet pr. husstand:

## ![](data:image/png;base64...)

Den nuværende administrationsaftale vedr. skorstensfejerbidrag ændres ikke, da der allerede opkræves administrationsbidrag på 5% af det opkrævede beløb.

## Økonomiske konsekvenser

Økonomistaben reduceres med 143.000 kr. årligt i 2027 og frem. Når ordningen er fuldt indfaset i 2027 vil administrationsaftalerne være øget med 685.770 kr.

## Direktionens møde den 24. juni 2024:

Anbefales.

## Økonomiudvalgets møde den 21. august 2024:

Godkendt.

## Administrativ tilføjelse 3. september 2024:

Sagen skal behandles i Kommunalbestyrelsen, da den har bevillingsmæssige og takstmæssige konsekvenser.